Need venekeelsed kanalid sobivad Kremli propagandaTV asemele – Propastop
02.03.2022
Ukraina sõda õhutavate ja Kemli sõjavalesid õigustavate telekanalite sulgemine kogub hoogu kogu maailmas. Ka Eesti on teatanud esmalt 4 Venemaa ja ühe Valgevene telekanali sulgemisest, eile lisandus veel kümme kanalit. Omal algatusel on Venemaa kanalitest loobumisest teatanud Go3 ja Home3. Sõja jätkudes ja intensiivistudes sanktsioonide nimekiri järjest täieneb ning tõenäoliselt jõuab see ka täiendavate Kremliga seotud kanaliteni.
Propagandakanalite sugemaks muutub ent ahtamaks väljaspool Venemaa piire olev venekeelsel televisioonil põhinev inforuum. Nii tuleb aktiivselt tegeleda samakeelse asenduse loomisega ning televiisorist venekeelse info saamise võimaluste avardamisega.
Kaabelvõrkude põhipakettidesse tuleks lülitada nüüd uued venekeelsed läänemeelsed telekanalid. See on hea võimalus oma levikut suurendada ja sisu kvaliteeti parandada nii Eestist tehtavatel kanalitel nagu ETV+ või Postimehe Grupi pool käivitatud Duo7. Samuti võiks mõelda TV3+ kanali taaskäivitamisele ja pakettidesse lisamisele.
Eestis loodavad venekeelsed telekanalid sobivad levitamiseks mitte üksnes Eestis, vaid ka ka Balti riikides, Soomes või ka kõikjal mujal, kus palju venekeelseid vaatajaid.
Samuti tasuks võtta pakettidesse venekeelsed kanalid nagu Current Time või  BBC World News.  Vene telekanaleid, mida ei juhita Kremlist on teisigi. Propastop on avaldanud Valge Nimekirja ehk meediakanalite loetelu, mis sobivaid Kremli propagandakanaleid asendama. Venekeelseid telekanaleid on teisigi, aga Propastop ei soovita nende pakettidesse lisamist enne sisu on üle kontrollimist.
Pilt: Kuvatõmmis ETV+